《送田表圣出知陈州》
宋代·郭忠恕

客里暌离已不堪，何当出守正移骖。
孔融在汉人应惮，善感鸣唐罪自甘。
义重不嫌身死万，忧深宁忍口缄三。
陈州亦是天朝地，好为疮痍雨露覃。

作者简介：（?—977）宋河南洛阳人，字恕先。七岁能诵书属文，举童子科及第。五代后汉时曾参刘赟幕。后周广顺中召为宗正丞兼国子书学博士，改《周易》博士。宋太祖建隆初以使酒被贬、削籍，放旷岐雍京洛间。太宗即位，召授国子监主簿，令刊定历代字书。复以使酒谤言，决杖流配卒。工篆籀。善画，尤长界画，所图屋室重复之状，颇极精妙。所定《古今尚书》并《释文》并行于世，著《汗简》、《佩》，皆有根据条理，为谈字学者所称许。